
ŽEMĖS SKLYPO NAUDOJIMO PASKIRTIES IR (AR) NAUDOJIMO BŪDO KEITIMAS

Paslaugos apibūdinimas
Paslauga teikiama interesantams, norintiems pakeisti esamą privataus žemės sklypo naudojimo paskirtį ir (ar) naudojimo būdą, ar nustatyti naudojimo būdą, jei jis nebuvo nustatytas, pagal Kėdainių rajono savivaldybės teritorijos bendrąjį planą, Kėdainių miesto bendrąjį planą, miestelių bendruosius planus ir kaimų detaliuosius planus.

Paslaugos teikimo proceso aprašymas
Prašymas (priedas) teikiamas raštu tiesiogiai asmeniui ar jo atstovui atvykus į Savivaldybės administraciją adresu: J. Basanavičiaus g. 36, Kėdainiai, arba atsiuntus prašymą paštu ar per pasiuntinį, elektroniniais ryšiais – Kėdainių rajono savivaldybės administracijos elektroninio pašto adresu administracija@kedainiai.lt, jei yra galimybė identifikuoti pareiškėją.
Gavus prašymą pakeisti pagrindinę žemės naudojimo paskirtį ir (ar) būdą (-us), per 5 darbo dienas nuo šio prašymo gavimo dienos įvertinama, ar prašymas atitinka Aprašo 6 punkte nustatytus reikalavimus. Nustačius, kad prašymas neatitinka Aprašo 6 punkte nustatytų reikalavimų, prašymą pateikęs asmuo ne vėliau kaip per 5 darbo dienas nuo dokumentų gavimo dienos pasirinktu informavimo būdu informuojamas apie nustatytus trūkumus, nurodant, kad trūkumai turi būti pašalinti ne vėliau kaip per 10 darbo dienų nuo šios informacijos gavimo dienos; jei per skirtą terminą trūkumai nepašalinami, prašymas nebenagrinėjamas.
Prašymas pakeisti žemės sklypo pagrindinę žemės naudojimo paskirtį ir (ar) pakeisti ar nustatyti, jeigu jis nenustatytas, žemės sklypo naudojimo būdą paskelbiami be draudžiamų skelbti asmens duomenų Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir atitinkamos savivaldybės interneto svetainėje informuojant, kad 10 darbo dienų nuo prašymo paskelbimo dienos galima teikti pasiūlymus savivaldybės administracijos direktoriui raštu ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje dėl žemės sklypo pagrindinės žemės naudojimo paskirties pakeitimo ir (ar) žemės sklypo naudojimo būdo pakeitimo ar nustatymo. Sprendimas dėl žemės sklypo pagrindinės žemės naudojimo paskirties pakeitimo ir (ar) žemės sklypo naudojimo būdo pakeitimo ar nustatymo kitą darbo dieną po jo priėmimo dienos paskelbiamas Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir atitinkamos savivaldybės interneto svetainėje. 
Paslaugos gavėjas apie priimtą sprendimą informuojamas prašyme nurodytu būdu – laišku paštu  arba elektroninėmis priemonėmis – per E. pristatymo informacinę sistemą ar elektroniniu paštu, pridedamas administracijos direktoriaus įsakymas dėl žemės sklypo naudojimo paskirties ir (ar) naudojimo būdo, ar naudojimo būdo nustatymo, jei jis nebuvo nustatytas, keitimo ar nustatymo. 

Paslaugos teikimo informacija
Paslauga yra nemokama. 

Teisės aktai, reguliuojantys paslaugos teikimą
1. Lietuvos Respublikos teritorijų planavimo įstatymas; 
2. Lietuvos Respublikos žemės įstatymas; 
3. Dėl Pagrindinės žemės naudojimo paskirties ir būdo nustatymo, keitimo tvarkos ir sąlygų aprašo patvirtinimo;
4. Dėl žemės naudojimo būdų turinio aprašo patvirtinimo. 

Informacija ir dokumentai, kuriuos turi pateikti asmuo
1. Prašymas (priedas), kuriame nurodoma žemės sklypo savininko fizinio asmens vardas, pavardė, gyvenamosios vietos adresas, telefono numeris, elektroninis paštas arba juridinio asmens teisinė forma, pavadinimas ir buveinės adresas, telefono numeris, elektroninis paštas; informavimo apie prašymo nagrinėjimą ir sprendimo priėmimą būdas (raštu, siunčiant paštu prašyme nurodytu adresu, ar elektroniniu paštu) (toliau – pasirinktas informavimo būdas); žemės sklypo, kurio pagrindinę žemės naudojimo paskirtį ir (ar) būdą (-us) pageidaujama pakeisti ar nustatyti, jeigu jis nenustatytas, žemės sklypo naudojimo būdą, kadastro numeris ir adresas (jeigu suteiktas); esama ir pageidaujama žemės sklypo pagrindinė žemės naudojimo paskirtis ir (ar) būdas (-ai), žemės sklypo pagrindinės žemės naudojimo paskirties ir (ar) būdo (-ų) keitimo ar žemės sklypo naudojimo būdo nustatymo, jei jis nenustatytas, motyvai. Šie reikalavimai nustatyti Aprašo 6 punkte;
2. Žemės sklypo, kurio pagrindinę žemės naudojimo paskirtį ir (ar) būdą pageidaujama pakeisti, Nekilnojamojo turto registro išrašo (pažymėjimo) ir sklypo plano kopijos;
3. Notariškai patvirtintas įgaliojimas atstovauti kitiems asmenims (jei prašymą teikia įgaliotas asmuo).

Informacija ir dokumentai, kuriuos gauna paslaugos teikėjas
Valstybės įmonės Registrų centro duomenų bazės informacija – Nekilnojamojo turto registro duomenų bazės išrašas.

Už paslaugos teikimą atsakingų asmenų kontaktai 
Architektūros ir urbanistikos skyriaus vyr. specialistė Violeta Večėnaitė tel.  +370 347 69531, el. paštas violeta.vecenaite@kedainiai.lt.

Informacija apie teikėją
Kėdainių rajono savivaldybės administracija, į. kodas 188768545, adresas J. Basanavičiaus g. 36, LT-57288 Kėdainiai, interneto svetainės adresas www.kedainiai.lt, elektroninis paštas administracija@kedainiai.lt. 

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

